钦定古今图书集成/明伦汇编/闺媛典/第112卷 > 皇清十八 > 吴际翔继母陈敬姐〈游端宜丘贞姐顺姐附〉
## 钦定古今图书集成/明伦汇编/闺媛典/第112卷 > 皇清十八 > 吴际翔继母陈敬姐〈游端宜丘贞姐顺姐附〉

按《福建通志》：“陈敬姐，诸生吴际翔继母与妇游。端宜孙妇丘贞姐、孙女顺姐，同避兵复壁中，相谓曰：‘事至此，奈何’？贞姐遂以怀中儿付婢自缢。顺姐引绳跪母求缢。端宜手不能举，遂自就缢。呼母者三而绝。端宜亦自缢。敬姐抱三尸恸哭，寻亦投缳。”